CELEX: 62017TN0284
Language: lt
Date: 2017-05-12 00:00:00
Title: Byla T-284/17: 2017 m. gegužės 12 d. pareikštas ieškinys byloje Le Pen/Parlamentas

17.7.2017   
            
            
               LT
            
            
               Europos Sąjungos oficialusis leidinys
            
            
               C 231/36
            
         2017 m. gegužės 12 d. pareikštas ieškinys byloje Le Pen/Parlamentas
   
   (Byla T-284/17)
   (2017/C 231/45)
   Proceso kalba: prancūzų
   
      Šalys
   
   
      Ieškovė: Marion Le Pen (Saint-Cloud, Prancūzija), atstovaujama advokato M. Ceccaldi
   
      Atsakovas: Europos Parlamentas
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2017 m. kovo 2 d. Europos Parlamento sprendimą dėl prašymo atšaukti M. Le Pen imunitetą 2016/2295 (IMM),
            
         
               —
            
            
               nurodyti Europos Parlamentui sumokėti M. Le Pen 35 000 EUR sumą už jos patirtą moralinę žalą,
            
         
               —
            
            
               nurodyti Europos Parlamentui sumokėti M. Le Pen 5 000 EUR atlygintinas bylinėjimosi išlaidas,
            
         
               —
            
            
               priteisti iš Europos Parlamento visas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi keturiais pagrindais.
   
               1.
            
            
               Pirmasis ieškinio pagrindas, susijęs su Protokolo Nr. 7 dėl Europos Sąjungos privilegijų ir imunitetų (toliau – protokolas) 8 straipsnio pažeidimu. Šį pagrindą sudaro 4 dalys.
               
                           —
                        
                        
                           Pirma dalis susijusi su protokolo 8 straipsnyje numatyto imuniteto apimtimi.
                        
                     
                           —
                        
                        
                           Antra dalis susijusi su protokolo 8 straipsnyje numatyto imuniteto tikslu.
                        
                     
                           —
                        
                        
                           Trečia dalis susijusi su protokolo 8 straipsnyje numatyto imuniteto tradicine Parlamento apsauga.
                        
                     
                           —
                        
                        
                           Ketvirta dalis susijusi su protokolo 8 straipsnyje numatyto M. Le Pen imuniteto pažeidimu.
                        
                     
         
               2.
            
            
               Antrasis ieškinio pagrindas, susijęs su protokolo 9 straipsnio pažeidimu. Šį pagrindą sudaro trys dalys.
               
                           —
                        
                        
                           Pirma dalis susijusi su protokolo 9 straipsnio dalyku.
                        
                     
                           —
                        
                        
                           Antra dalis susijusi su Europos Parlamento padaryta teisės klaida atšaukiant M. Le Pen imunitetą.
                        
                     
                           —
                        
                        
                           Trečia dalis susijusi su tuo, kad sprendimas atšaukti imunitetą prieštarauja M. Le Pen ir institucijos nepriklausomumui.
                        
                     
         
               3.
            
            
               Trečiasis ieškinio pagrindas, susijęs su vienodo požiūrio ir gero administravimo principų pažeidimu. Šį pagrindą sudaro dvi dalys.
               
                           —
                        
                        
                           Pirma dalis susijusi su skirtingu M. Le Pen vertinimu palyginti su panašiomis situacijomis, ir vienodo požiūrio principo pažeidimu.
                        
                     
                           —
                        
                        
                           Antra dalis susijusi su tuo, kad ginčijamas sprendimas yra akivaizdus fumus persecutionis ir pažeidžia gero administravimo principą.
                        
                     
         
               4.
            
            
               Ketvirtasis ieškinio pagrindas, susijęs su teisės į gynybą pažeidimu.